Diari Oficial de la Generalitat Valenciana


Sumari del DOGV 7205, del 03-02-2014 (2014/796)

RESOLUCIÓ de 23 de gener de 2014, de la Conselleria d'Educació, Cultura i Esport, per la qual es dóna publicitat a l'import global màxim destinat a les beques i ajudes previstes en l'Orde 79/2013, de 30 de juliol, de la Conselleria d'Educació, Cultura i Esport, per al foment de la investigació científica i el desenrotllament tecnològic a la Comunitat Valenciana per a l'exercici 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7205

Data del DOGV
:   03-02-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/796


Data del document
:   23-01-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 23 de gener de 2014, de la Conselleria d'Educació, Cultura i Esport, per la qual es dóna publicitat a l'import global màxim destinat a les beques i ajudes previstes en l'Orde 79/2013, de 30 de juliol, de la Conselleria d'Educació, Cultura i Esport, per al foment de la investigació científica i el desenrotllament tecnològic a la Comunitat Valenciana per a l'exercici 2014. [2014/796]  
Per mitjà de l'Orde 79/2013, de 30 de juliol, de la Conselleria d'Educació, Cultura i Esport, es van convocar diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, que va ser publicada en el Diari Oficial de la Comunitat Valenciana número 7081, de data 2 d'agost de 2013.  
Després de la publicació de la Llei 6/2013, de 26 de desembre, de Pressupostos de la Generalitat per a l'exercici 2014, i segons el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que han de finançar les ajudes i les beques previstes en la mencionada orde, així com l'import global màxim destinat a esta.  
  
En virtut d'això, i vista la proposta de resolució del director general d'Universitat, Estudis Superiors i Ciència de 10 de gener de 2013, i de conformitat amb esta, resolc:  
  
Primer  
Per a l'exercici 2014 les ajudes i beques per al foment de la investigació científica i el desenrotllament tecnològic a la Comunitat Valenciana, convocades per mitjà de l'Orde 79/2013, de 30 de juliol, de la Conselleria d'Educació, Cultura i Esport, es finançaran amb càrrec a la secció, programa, línia i import global màxim que a continuació s'indiquen:  
Secció 09.  
Servici 02.  
Centre gestor 03.   
Programa 542.50, Investigació, Desenrotllament Tecnològic i Innovació.  
Línia: T4015. Import global màxim: 37.498.371 euros.  
  
Segon  
La present resolució produirà efectes des del dia que es firme, i es procedix a publicar-la en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 23 de gener de 2014.- La consellera d'Educació, Cultura i Esport: María José Catalá Verdet.